**Projekto**

**lyginamasis variantas**

**LIETUVOS RESPUBLIKOS**

**GAMTINIŲ DUJŲ ĮSTATYMO nr. VIII-1973 63 STRAIPSNIO pakeitimo**

**įstatymas**

2015 m. d. Nr.

Vilnius

**1 straipsnis. 63 straipsnio pakeitimas**

Pakeisti 63 straipsnį ir jį išdėstyti taip:

„63 straipsnis. ~~Skundų ir ginčų nagrinėjimas~~ **Vartotojų ir gamtinių dujų įmonių ginčų sprendimas ne teismo tvarka. Skundų nagrinėjimas**

~~3. Jeigu vartotojas, dėl prašymo dalyko prieš tai nesikreipęs į tiekėją, kreipiasi į skundus ir ginčus nagrinėjančią instituciją, ši imasi priemonių šalis sutaikyti. Ginčas nenagrinėjamas, jeigu tiekėjas per ginčus nagrinėjančios institucijos nustatytą terminą pasiūlo taikų ginčo sprendimo būdą ir vartotojas sutinka su tokiu ginčo sprendimo būdu arba per nustatytą terminą nenurodo, kad nesutinka su tokiu ginčo sprendimo būdu. Tiekėjas privalo pateikti vartotojui visą informaciją apie pasiūlytą ginčo sprendimo būdą ir paaiškinti, kad jeigu vartotojas nenurodys, kad jis nesutinka su taikiu ginčo sprendimo būdu, ginčas nebus nagrinėjamas.~~

~~4. Skundai ir ginčai nagrinėjami Energetikos įstatymo nustatyta tvarka.~~

**1. Vartotojų ir gamtinių dujų įmonių ginčai nagrinėjami Lietuvos Respublikos energetikos įstatyme nustatyta tvarka.**

**2. Skundai nagrinėjami Lietuvos Respublikos energetikos įstatyme nustatyta tvarka.**“

**2 straipsnis. Įstatymo įsigaliojimas**

Šis įstatymas įsigalioja 2015 m. liepos 9 d.

*Skelbiu šį Lietuvos Respublikos Seimo priimtą įstatymą.*

Respublikos Prezidentas